
פניה מס'12/2021
[bookmark: _Hlk60091716][bookmark: _Hlk60092560][bookmark: _Hlk51099130]לריענון מאגר יועצים מומחים בתחומי האמנות בוועדות מקצועיות ולהקמת מאגר יועצים לשיווק ושילוב אמנותי בתחומי האמנות השונים 

 מענה לשאלות הבהרה 


1. בהתאם להוראות הפניה, מצ"ב שאלות ההבהרה אשר הוגשו ביחס לפניה שבנדון (להלן: "הפניה") והתשובות בגינן.
2. יובהר כי אין נוסח השאלות המפורט להלן זהה בהכרח לנוסח שנשאל על ידי המציעים. 
3. כל ההבהרות, השינויים והתיקונים האמורים במסמך זה, ייחשבו כאילו נכללו במסמכי הפניה מלכתחילה. 
4. אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם משרד העלייה והקליטה (להלן: "המשרד"), ככל שניתן, בכל פורום או צורה שהיא. השינויים היחידים מהאמור במסמכי הפניה וכן כל הפירושים וההבהרות להם, הינם כמפורט במסמך זה בלבד, ובמכתבי הבהרות נוספים שיצאו מטעם ועדת המכרזים, ככל שיצאו. 			
5. בעת הגשת ההצעה בהתאם להוראות הפניה, על כל מציע להגיש כחלק מהצעתו את מסמך זה חתום על ידו בהתאם להוראות הפניה.	
6. להלן יובאו שאלות ההבהרה שהתקבלו בנוגע לפניה, ותשובות המשרד:














	מספר שאלה
	פירוט השאלה / בקשה להבהרה
	המענה

	1. 
	האם מציע שהוא עוסק מורשה או פטור מחויב להגיש הנספחים הבאים:
1. נספח ה' - תצהיר בדבר העסקת/ אי העסקת אנשים עם מוגבלות;	
2. נספח ז' - תצהיר לפי חוק עסקאות גופים ציבוריים, התשל"ו – 1976;
3. נספח ט' - אישור זיהוי בעלים וזכויות חתימה;
4. נספח י' - התחייבות לקיום החקיקה בתחום העסקת העובדים.
	להלן התייחסות באשר להגשת כל נספח:
1. נספח ה' - תצהיר בדבר העסקת/ אי העסקת אנשים עם מוגבלות: כן, גם עוסק מורשה או פטור מחויב להגיש נספח זה. לתשומת לב כי מציע שחוק שוויון זכויות לאנשים עם מוגבלות, התשנ"ח 1998,  לא חל עליו, נדרש גם הוא להגיש תצהיר זה. 
2. נספח ז' - תצהיר לפי חוק עסקאות גופים ציבוריים, התשל"ו – 1976:  מדובר בנספח שנדרש להגשה מכל מציע אשר מעסיק עובדים, או העסיק עובדים בשנה האחרונה, בין אם הוא עוסק מורשה /פטור או תאגיד. 
3. נספח ט' - אישור זיהוי בעלים וזכויות חתימה: לא. כפי שמצוין בנספח, מציע שהינו תאגיד נדרש להגיש נספח זה. 
4. נספח י' - התחייבות לקיום החקיקה בתחום העסקת העובדים: מדובר בנספח שנדרש להגשה מכל מציע אשר מעסיק עובדים, בין אם הוא עוסק מורשה /פטור או תאגיד. 

	2. 
	האם יועץ אשר יעניק שירותי שיווק ושילוב לאמנים עולים יורשה במסגרת מתן שירותים אלו לגייס את אותם אומנים לפרויקטים שלו?
	לא.
במסגרת שירותי השיווק והשילוב היועץ מנוע מלהציע לעולה להשתלב בפרויקטים אשר הוא מבצע או קשור אליהם בכל דרך אחרת. 
ככלל, היועץ מחויב שלא להציע לאמן פרויקטים תעסוקתיים אשר מתעורר לגביהם חשש לניגוד עניינים, ועליו להצהיר על כך בהתאם לקבוע בנספח ו' לפניה – הצהרה על היעדר ניגוד עניינים. בכל מקרה בו ליועץ יש ספק, עליו להיוועץ מראש עם המשרד. 






	3. 
	האם לצד הקמת מאגר יועצים לשיווק ושילוב אמנותי בתחומי האמנות השונים יינתן סיוע לפרויקטים אומנותיים, כמו הסיוע  שניתן על ידי המשרד בשנים קודמות? 
	
הסיוע אליו מתייחסת השאלה לא יינתן. המשרד עתיד לפרסם את נוהל טיפול באומן עולה 6.126, בו תינתן התייחסות לסוגי סיוע שיינתנו בתחומים אלה. 






להזכירכם, המועד אחרון למסירת ההצעות הוא יום חמישי, ה-28.10.2021 בשעה 12:00.
הצעה שתוגש לאחר מועד זה לא תתקבל ולא תוגש לדיון.
בברכה,
אורפז ביטון, עו"ד
לשכה משפטית


העתקים:
מנהלת אגף תעסוקה במשרד – גב' קלאודיה כץ;
מרכזת תעסוקת אמנים וספורטאים ארצית באגף תעסוקה – גב' רונית ראובן. 

